વૃદ્ધાવસ્થામાં અસુરક્ષિત હોવાની લાગણી એક વાત છે, પ્રમાણમાં નાની વયે અનુભવાતી અસુરક્ષા બીજી વાત છે. કહેવાયું છે કે સુરક્ષિત ન હોવાની લાગણી આપણી અને આપણાં સપનાં વચ્ચે ઊંચી દીવાલ ચણી દે છે. મનોચિકિત્સકો કહે છે તેમ અસુરક્ષાના ભયથી આપણે નવી બાબતો માટે પ્રયત્ન કરતાં ખચકાવું જોઈએ નહીં. આત્મવિશ્ર્વાસ ધરાવો. તમને ગમતું હોય તે કામ કરો જ – અને સૌથી વધારે મહત્ત્વની વાત: આપણી જાત સુરક્ષિત લાગતી ન હોય તો વાંધો નહીં, અસુરક્ષિત હોવાના ભાવને સહન કરતાં શીખી લેવું જોઈએ.